Publication: Magyar Közlöny
Issue: MK-2009-46 (Year: 2009, Number: 46)
Era: 2004-2010
Section: kontroll alatt kell állni. Az Alkotmánybíróság több határozatából is következõen [15/1993. (III. 12.) AB határozat, 39/997. (VII. 1.) AB határozat] az érdemi elbírálás
Paragraph Index: 821

kontroll alatt kell állni. Az Alkotmánybíróság több határozatából is következõen [15/1993. (III. 12.) AB határozat, 39/997. (VII. 1.) AB határozat] az érdemi elbírálás elengedhetetlen feltétele, hogy a bíróság a hatósági döntés és az ügyféli beadvány formáján túlmenõen ezek tartalmát is elbírálja. A bíróságnak ezért a közigazgatási döntést hivatalból, a tartalma szerinti eljárásban kell felülvizsgálnia. III. A Ket. 71. § (1) bekezdése értelmében a hatóságnak az ügy érdemében határozatot, az eljárás során felmerülõ minden más kérdésben végzést kell kibocsátania. Érdeminek minõsül a közigazgatási hatóságnak az az egyedi, konkrét közigazgatási ügyben hozott döntése, amellyel az ügy tárgyát képezõ vitát végleg eldönti, a jogkérdést elbírálja. A közigazgatási hatóságnak az ügy érdemében hozott – azaz az ügyfél kérelmének helyt adó, vagy azt érdemi vizsgálatot követõen elutasító, az ügyfél részére kötelezettséget elõíró, továbbá az ellenérdekû ügyfelek között létrejött egyezséget jóváhagyó – döntését határozati formában kell meghoznia. Határozat jellegû döntésnek minõsül a hatósági bizonyítvány, hatósági igazolvány és hatósági nyilvántartásba történõ bejegyezés is. A közigazgatási szervnek végzést kell hoznia azokban az esetekben, amikor ezt a Ket. kifejezetten elõírja és ennek hiányában akkor is, ha eljárási természetû kérelmet bírál el, vagy ilyen jellegû kötelezettséget állapít meg. A Ket. ugyanakkor lehetõséget ad a határozaton és a végzésen kívüli egyéb formák alkalmazására, és a gyakorlatban is számos, ún. egyéb formát alkalmaz a közigazgatási hatóság (pl. értesítés, tájékoztatás). Ezek az alapvetõen az ügyfelek tájékoztatását szolgáló iratok közigazgatási döntést (aktust) nem tartalmazhatnak. A Ket. 109. § (1) bekezdése értelmében bírósági felülvizsgálatra peres eljárásban a hatóság jogerõs határozata ellen benyújtott kereset indításával kerülhet sor, és a Ket. 109. § (2) bekezdése szerinti törvényi feltételeknek megfelelõ végzések ellen kezdeményezhetõ a bíróság elõtt nemperes eljárás. Mindkét esetben feltétel, hogy a hatósági eljárásban a fellebbezésre jogosultak valamelyike a fellebbezési jogát kimerítse, vagy a fellebbezést a törvény rendelkezése zárja ki [Ket. 109. § (3) bekezdése]. Ha a hatóság a Ket. 71. § (1) bekezdésben szabályozott döntési formától eltérõen az ügy érdemében végzést, az eljárás során felmerülõ kérdésben pedig határozatot bocsát ki, a döntés elnevezése nem felel meg a tartalmának. A jogorvoslatok során a bíróság érdemi felülvizsgálati hatásköre és eljárási rendje azonban a hatósági döntés tartalmának megfelelõ elnevezéséhez kapcsolódik. Ezért a bíróságnak minden esetben elõször arról kell döntenie, hogy egyáltalán van-e helye, ha igen milyen (peres vagy nemperes) bírósági felülvizsgálatnak, és csak ezt követõen kerülhet sor a közigazgatási döntés eljárási és anyagi jogi (tartalmi, érdemi) szempontból történõ felülvizsgálatára, mégpedig a peres vagy nemperes eljárásra irányadó szabályok által behatárolt körben. Az indítványban felvetett jogkérdések megválaszolásánál a jogegységi tanács a következõ alkotmányossági elveket vette figyelembe: A Magyar Köztársaság Alkotmányáról szóló 1949. évi XX. törvény (Alkotmány) 2. § (1) bekezdése a jogállami klauzulát fogalmazza meg, melynek lényege, hogy a közhatalommal rendelkezõ szervek a jog által meghatározott keretek között fejtsék ki tevékenységüket (56/1991. (XI. 8.) AB határozat, ABH 1991.454., 456.). Ehhez a tartalmi meghatározáshoz kapcsolhatók az eljárási garanciák is, például a jogorvoslathoz való jogot szabályozó Alkotmány 57. §-a. Az Alkotmány 57. § (5) bekezdése azonban nem teremt közvetlen lehetõséget a jogorvoslatra, ennek körét, rendjét, módját az eljárási törvények állapítják meg (BH 2004.140.). A jogorvoslathoz való jog a közigazgatási szervezetrendszeren belül és a bírósági eljárás során érvényesülhet a Pp., a Ket., a polgári perrendtartásról szóló

Source: https://magyarkozlony.hu/hivatalos-lapok/0965e5a28c388abef52e50916362713705c99c99/dokumentumok/04a50ebcd0b1e584be27bf921e98500d2c63c01b/letoltes